Δωροθέα Κριστιάνε Έρξλεμπεν

Η Δωροθέα Κριστιάνε Έρξλεμπεν (γερμανικά: Dorothea Christiane Erxleben) το γένος Λεπόριν (13 Νοεμβρίου 1715, Κβέντλινμπουργκ - 13 Ιουνίου 1762, Κβέντλινμπουργκ ) ήταν η πρώτη γυναίκα γιατρός στη Γερμανία και η πρώτη γυναίκα με άδεια άσκησης επαγγέλματος από ένα ρυθμιστικό ιατρικό σώμα για να ασκήσει την ιατρική στον κόσμο. Schiebinger, L. (1990): "The Anatomy of Difference: Race and Sex in Eighteenth-Century Science", pg. 399, Eighteenth Century Studies 23(3) pgs. 387-405

 Καριέρα 
Η Έρξλεμπεν διδάχθηκε την ιατρική από τον πατέρα της από νεαρή ηλικία. Sutherland, M. (1985): Women Who Teach in Universities (Trentham Books) pg. 118 Η πανεπιστημιακή θέση που κατείχε η Ιταλίδα επιστήμονας Λάουρα Μπάσσι ενέπνευσε την Έρξλεμπεν να αγωνιστεί για το δικαίωμά της να ασκήσει την ιατρική. Το 1742, δημοσίευσε ένα φυλλάδιο υποστηρίζοντας ότι οι γυναίκες θα πρέπει να έχουν το δικαίωμα να πάνε στο πανεπιστήμιο. Offen, K. (2000): European Feminisms, 1700-1950: A Political History (Stanford University Press), pg. 43

Αφού έγινε δεκτή για σπουδές από μία Απαλλαγή (Καθολική Εκκλησία) του Φρειδερίκου Β΄ της Πρωσίας, Sutherland, M. (1985): Women Who Teach in Universities (Trentham Books) pg. 118 η Έρξλεμπεν έλαβε τον τίτλο ιατρικής από το Πανεπιστήμιο Μάρτιν Λούθερ στο Χάλλε-Βίτενμπεργκ, το 1754. Offen, K. (2000): European Feminisms, 1700-1950: A Political History (Stanford University Press), pg. 43 Ήταν η πρώτη γυναίκα γερμανίδα, που κατάφερε να λάβει τίτλο ιατρικής. Schiebinger, Londa, The mind has no sex?: Women in the origins of modern science (Harvard University Press, 1991). Στη συνέχεια ασχολήθηκε με τη μελέτη και ανάλυση των εμποδίων που αντιμετωπίζουν οι γυναίκες σε σχέση με τις σπουδές τους, μεταξύ των οποίων τα οικιακά και τα παιδιά. 

 Προσωπική ζωή 
Ήταν η μητέρα του Γιόχαν Κρίστιαν Πόλυκαρπ Έρξλεμπεν (Johann Christian Polycarp Erxleben). Η Έρξλεμπεν και ο αδελφός της, Κρίστιαν Πόλυκαρπ Λεπόριν (Christian Polycarp Leporin), μελέτησαν τις βασικές επιστήμες, Λατινικά και Ιατρική με τον πατέρα τους, Κρίστιαν Πόλυκαρπ Λεπόριν (Christian Polycarp Leporin). "Erxleben, Dorothea (1715–1762)." Encyclopedia.com. HighBeam Research, n.d. Web. 24 Nov. 2014.  Ο πατέρας τους ήταν γιατρός στο Κβέντλινμπουργκ της Πρωσίας. Εκείνη άσκησε την ιατρική σε φτωχούς ανθρώπους. Η ιδέα μια γυναίκα να σπουδάζει ιατρική ήταν αποτροπιαστική εκείνη την εποχή, και έτσι επισημάνθηκε, ότι αφού οι γυναίκες δεν έχουν το δικαίωμα από το νόμο να κατέχουν δημόσια αξιώματα, αντίστοιχα δε θα πρέπει να έχουν το δικαίωμα να ασκούν την ιατρική και έτσι δεν χρειάζονται πτυχίο ιατρικής. Τρεις γιατροί του Κβέντλινμπουργκ την κατηγόρησαν για αγυρτεία και απαίτησαν να υποβληθεί σε εξετάσεις. Ο πρύτανης του Πανεπιστημίου Μάρτιν Λούθερ στο Χάλλε-Βίτενμπεργκ αποφάσισε ότι η άσκηση της ιατρικής δεν ήταν το ίδιο με την κατοχή δημοσίου αξιώματος και επέτρεψε στην Έρξλεμπεν να λάβει μέρος στις εξετάσεις. Υποβλήθηκε σε εξέταση και πήρε το πτυχίο της στις 12 Ιουνίου 1754. "Erxleben, Dorothea Christiana Leporin (1715 - 1762)." The Cambridge Dictionary of Scientists. Cambridge: Cambridge University Press, 2002. Credo Reference. Web. 24 November 2014.

 Φυλλάδιο 
Η Έρξλεμπεν μελέτησε την ιατρική θεωρία του Γκέοργκ Ερνστ Σταλ, η οποία συνδέθηκε με τον Πιετισμό. Αυτό την ώθησε στην αμφισβήτηση των θεολογικών και φιλοσοφικών βάσεων του γιατί οι γυναίκες τοποθετούνται σε κατώτερες θέσεις. Προβλέποντας ότι θα δεχθεί κριτική και από τα δύο φύλα, η Έρξλεμπεν απευθύνεται σε άνδρες και γυναίκες αναγνώστες και αναγνώστριες. Χρησιμοποίησε τη γλώσσα της σεμνότητας, μια κοινή μέθοδο που χρησιμοποιήθηκε από γυναίκες στη «γυναικεία ερώτηση» (Querelle des Femmes), όταν απευθυνόταν σε άνδρες αναγνώστες. Είναι πιο άμεση και επικριτική σε σχέση με τις δικαιολογίες που χρησιμοποιούν οι γυναίκες για να αποφύγουν να μορφωθούν και να βελτιώσουν έτσι τη ζωή τους. Αναγνώρισε ωστόσο, ότι ορισμένες γυναίκες είναι απασχολημένες με σωματικά επίπονες εργασίες για τη φροντίδα του νοικοκυριού και έχουν λίγο χρόνο να αφιερώσουν στην εκπαίδευσή τους. Παρ 'όλα αυτά, τις επέκρινε και πάλι για την έλλειψη θέλησης και επιμονής στη διεκδίκηση των σπουδών τους. Poeter, Elisabeth. "Gender, Religion, and Medicine in Enlightenment Germany: Dorothea Christiane Leporin’s Treatise on the Education of Women." NWSA Journal 20.1 (Spring 2008): 99-119. JSTOR. Web. 24 November 2014.

 Διακρίσεις 
Στις 13 Νοεμβρίου 2015, η Google γιόρτασε τα 300α γενέθλιά της με ένα Google Doodle. 

 Βιβλιογραφία 
Erxleben, D.: Gründliche Untersuchung der Ursachen, die das weibliche Geschlecht vom Studiren abhalten. 1742. 

 Δείτε επίσης 
 Γυναίκες στην ιατρική

 Παραπομπές 

 Εξωτερικοί σύνδεσμοι 
 Έργα της ή για την Dorothea Erxleben σε βιβλιοθήκες (WorldCat catalog)

Κατηγορία:Γερμανοί φεμινιστές